stanford-oval/wikipedia huggingface dataset:
สู่ป่าแห่งแสงหิ่งห้อย

| --- | --- |
สู่ป่าแห่งแสงหิ่งห้อย 蛍火の杜へ
The tankōbon cover of Hotarubi no Mori e, first published in Japan in 2003
蛍火の杜へ
แนว: Romance, Supernatural
มังงะ
เขียนโดย: Yuki Midorikawa
สำนักพิมพ์: Hakusensha
นิตยสาร: LaLa DX
กลุ่มเป้าหมาย: Shōjo
ตีพิมพ์: July 2002
มังงะ
Hotarubi no Mori e Tokubetsuhen
เขียนโดย: Yuki Midorikawa
สำนักพิมพ์: Hakusensha
กลุ่มเป้าหมาย: Shōjo
ตีพิมพ์: September 5, 2011
ภาพยนตร์อนิเมะ
กำกับโดย: Takahiro Omori
อำนวยการสร้างโดย: Shuko Yokoyama
ดนตรีโดย: Makoto Yoshimori
สตูดิโอ: Brain's Base
ฉาย: แม่แบบ:Filmdate
ความยาว: 44 นาที
สู่ป่าแห่งแสงหิ่งห้อย (ญี่ปุ่น: 蛍火の杜へ) เป็นโชโจะมังงะ (shōjo manga) ที่ยูกิ มิโดริกาวะ (Yuki Midorikawa) เขียนขึ้น ตีพิมพ์ในญี่ปุ่นครั้งแรกลงวารสาร ลาลาดีเอกซ์ (LaLa DX) ฉบับเดือนกรกฎาคม ค.ศ. 2002 ต่อมา พิมพ์ซ้ำในหนังสือประชุมเรื่องสั้นแบบทังโกบง (tankōbon) เมื่อเดือนกรกฎาคม ค.ศ. 2003 ซึ่งรวมผลงาน 4 เรื่องของยูกิ มิโดริกาวะ เอาไว้
มังงะนี้ว่าด้วยเด็กผู้หญิงนาม โฮตารุ (Hotaru) และความสัมพันธ์ของเธอกับชายสวมหน้ากาก ผู้มีนามว่า กิน (Gin) ที่เธอพบเจอในป่าขณะเธออายุได้ 6 ปี โฮตารุทราบว่า ชายหนุ่มผู้นี้เป็นสิ่งมีชีวิตเหนือธรรมชาติ ถ้ามนุษย์ไปแตะต้องตัวเข้า ก็จะสลายหายไปตลอดกาล โฮตารุกลับมาหากิงทุก ๆ ฤดูร้อน ความสัมพันธ์ของทั้งคู่พัฒนาขึ้นตามลำดับแม้มีข้อจำกัดหลายประการก็ตาม เนื้อเรื่องดังกล่าว ยูกิ มิโดริกาวะ เกิดแรงบันดาลใจขึ้นอย่างฉับพลันและลงมือเขียนขึ้นในทันใด กระบวนการทั้งหมดดำเนินไปอย่างราบรื่นแม้เริ่มแรกจะมีองค์ประกอบบางประการที่ขัดแย้งกันอยู่ ถือกันว่า มังงะนี้เป็นจุดเริ่มต้นของผลงานอันเลื่องชื่ออีกเรื่องหนึ่งของเธอ คือ นัตซึเมะกับบันทึกพิศวง (Natsume's Book of Friends)
ใน ค.ศ. 2011 สตูดิโอเบรนส์เบส (Brain's Base) นำมังงะนี้ไปผลิตเป็นภาพยนตร์อนิเมะ (anime) ยาว 44 นาที ผู้กำกับ คือ ทากาฮิโระ โอโมริ (Takahiro Omori) ผู้พากษ์เสียงหลัก คือ อายาเนะ ซากูระ (Ayane Sakura) และโคกิ อูจิยามะ (Kōki Uchiyama) ส่วนเพลงประกอบนั้นมีผลงานของมาโกโตะ โยชิโมริ (Makoto Yoshimori) รวมอยู่ด้วย ภาพยนตร์เปิดตัวในญี่ปุ่นเมื่อวันที่ 17 กันยายน ค.ศ. 2011 และมีผู้ติดตามอย่างเหนียวแน่นและต่อเนื่องหลายเดือน ครั้นวันที่ 8 ตุลาคม ค.ศ. 2011 ภาพยนตร์เปิดตัวในยุโรป ณ เทศกาลสกอตแลนด์เลิฟส์แอนิเมชัน (Scotland Loves Animation) ที่ซึ่งภาพยนตร์ได้รับรางวัลจูรี (Jury Prize) ภาพยนตร์นี้ยังได้ฉายในเทศกาลใหญ่อีกหลายงาน เช่น เทศกาลภาพยนตร์นานาชาติลีดส์ (Leeds International Film Festival), นิทรรศการเนื้อหาอนิเมะ (Anime Contents Expo), และงานประชุมอนิเมะเอกซ์โป (Anime Expo) อนึ่ง ภาพยนตร์ยังได้รับรางวัลภาพยนตร์แอนิเมชัน (Animation Film Award) ในงานประกาศรางวัลภาพยนตร์ไมนิจิ (Mainichi Film Award) ครั้งที่ 66 ด้วย
ภาพยนตร์อนิเมะเผยแพร่เป็นบลูเรย์และดีวีดีในญี่ปุ่นตั้งแต่วันที่ 22 กุมภาพันธ์ ค.ศ. 2012 แต่ 12 วันก่อนหน้านี้ มีการพิมพ์เผยแพร่เนื้อเรื่องเพิ่มเติมลงในมังงะฉบับสะสม (keepsake edition) ใช้ชื่อว่า โฮตารูบิโนะโมริเอะโทกูเบ็ตสึเฮ็ง (蛍火の杜へ 特別編 Hotarubi no Mori e Tokubetsuhen) ทั้งมังงะฉบับสะสม และบลูเรย์ฉบับจำกัด (limited edition) ขายดีเป็นอันดับที่ 13 ตามผังของออริคอน (Oricon)
โดยทั่วไปแล้ว นักวิจารณ์ชื่นชมภาพยนตร์อนิเมะเพราะมีความสวยงาม เรียบง่าย และละมุนละไม คล้ายคลึงกับผลงานของฮายาโอะ มิยาซากิ (Hayao Miyazaki) แห่งสตูดิโอจิบลิ (Studio Ghibli) และผลงานของมาโคโตะ ชิงไก (Makoto Shinkai) มีเสียงวิพากษ์เล็กน้อย ส่วนใหญ่เห็นว่า เนื้อเรื่องสั้นไป
เนื้อเรื่อง

ตามมังงะต้นฉบับและอนิเมะที่ผลิตภายหลัง เด็กหญิงโฮตารุ ทาเกงาวะ (Hotaru Takegawa) วัย 6 ปี หลงทางอยู่ในป่าอันเป็นที่อาศัยของผีป่าเจ้าเขานางไม้ภูตไพรหลายประเภท จนมาพบกับชายสวมหน้ากากซึ่งแนะนำตนว่า ชื่อ กิง (Gin) และมนุษย์ห้ามแตะต้องตัวเขา มิฉะนั้น ตัวเขาจะสูญสลายไปตลอดกาล แล้วกิงพาโฮตารุออกจากป่า ไม่กี่วันถัดมา โฮตารุกลับมาหากิงในป่าอีก ทั้งคู่กลายเป็นเพื่อนกัน แม้มีข้อกำจัดเรื่องการใกล้ชิดสนิทสนมกันก็ตาม ครั้นฤดูร้อนสิ้นสุดลง โฮตารุจำต้องกลับเข้าเมืองไปเรียนต่อ แต่สัญญาจะกลับมาหากิงอีกทุก ๆ วันหยุดฤดูร้อน
โฮตารุกลับมากิงทุก ๆ ฤดูร้อน แต่แม้หลายปีผ่านไป กิงแทบไม่เปลี่ยนแปลงในทางรูปราง ส่วนโฮตารุเติบโตเป็นสาวขึ้นตามลำดับ เมื่อยิ่งโตขึ้น โฮตารุก็ยิ่งเขินอายในความรักที่รู้สึกต่อกิง และยิ่งตั้งคำถามเกี่ยวกับอนาคตอันไม่แน่นอนของทั้งสอง ขณะที่กิงเองก็หวังว่า จะสามารถสัมผัสและโอบกอดโฮตารุได้บ้าง
เมื่อโฮตารุถึงวัยเข้าเรียนมัธยมศึกษาตอนปลาย กิงพาเธอไปเที่ยวงานชุมนุมภูตผีในป่า ค่ำคืนนั้นยุติลงด้วยโศกนาฏกรรม เมื่อกิงเผลอสัมผัสตัวเด็กชายคนหนึ่งซึ่งพลัดเข้ามาในงาน แต่ก่อนกิงจะมลายหายไป เขาโอบกอดโฮตารุไว้อย่างสุดหัวใจ ทั้งคู่บอกรักกันในโอกาสสุดท้ายนั้น เนื้อเรื่องจบลงด้วยโฮตารุยอมรับความรวดร้าวและดำเนินชีวิตต่อไป
แหล่งข้อมูลอื่น

Hotarubi no Mori e anime official website (ญี่ปุ่น)
สู่ป่าแห่งแสงหิ่งห้อย (มังงะ) ที่เครือข่ายข่าวอนิเมะ
อำเภอสันป่าตอง

| อำเภอสันป่าตอง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe San Pa Tong
วัดไผ่รวก โบราณสถานเวียงท่ากาน
คำขวัญ: พระนอนใหญ่ศักดิ์สิทธิ์  งามวิจิตรเวียงท่ากาน  ตำนานหนองสะเรียม  ดีเยี่ยมพันธุ์ข้าวเหนียว   กลมเกลียวชาติพันธุ์  มหัศจรรย์ไม้แกะสลัก
แผนที่จังหวัดเชียงใหม่ เน้นอำเภอสันป่าตอง
พิกัด: 18°37′43″N 98°53′44″E﻿ / ﻿18.62861°N 98.89556°E﻿ / 18.62861; 98.89556
ประเทศ:  ไทย
จังหวัด: เชียงใหม่
พื้นที่
 • ทั้งหมด: 178.18 ตร.กม. (68.80 ตร.ไมล์)
ประชากร (2566)
 • ทั้งหมด: 73,417 คน
 • ความหนาแน่น: 412.04 คน/ตร.กม. (1,067.2 คน/ตร.ไมล์)
รหัสไปรษณีย์ : 50120
รหัสภูมิศาสตร์: 5012
ที่ตั้งที่ว่าการ: ที่ว่าการอำเภอสันป่าตอง เลขที่ 428 หมู่ที่ 10 ตำบลยุหว่า อำเภอสันป่าตอง จังหวัดเชียงใหม่ 50120
 ส่วนหนึ่งของสารานุกรมประเทศไทย
สันป่าตอง (ไทยถิ่นเหนือ:  (ᩈᩢ᩠ᨶᨸ᩵ᩣᨴᩬᨦ)) เป็นอำเภอหนึ่งในจังหวัดเชียงใหม่ ตั้งอยู่ห่างจากตัวเมืองเชียงใหม่ไปทางทิศใต้ 22 กิโลเมตร ได้รับอานิสงส์จากการขยายตัวของเมืองเชียงใหม่ ส่งผลให้อำเภอสันป่าตอง มีความพร้อมหลายๆด้าน
ประวัติ

อำเภอสันป่าตองได้รับการยกฐานะเป็นอำเภอเมื่อปี พ.ศ. 2495 เดิมเป็นการเขตการปกครองของสองอำเภอ คือ อำเภอแม่วาง และอำเภอบ้านแม มีที่ว่าการอำเภอตั้งอยู่ที่บ้านกาด เมื่อปี พ.ศ. 2477 กระทรวงมหาดไทยได้ประกาศยุบอำเภอแม่วางและอำเภอบ้านแม รวมเป็นอำเภอเดียวกันให้ชื่อว่า "อำเภอบ้านแม" โดยมีที่ว่าการอำเภอ ตั้งอยู่ที่บ้านเปียง หมู่ที่ 13 ตำบลบ้านแม ต่อมาเมื่อวันที่ 24 มิถุนายน พ.ศ. 2482 ได้มีการย้ายที่ว่าการอำเภอบ้านแม มาตั้ง ณ ที่บ้านสันป่าตอง หมู่ที่ 10 ตำบลยุหว่า ซึ่งเป็นที่ตั้งปัจจุบันและเปลี่ยนชื่ออำเภอเป็น "อำเภอสันป่าตอง" โดยมีเขตการปกครอง เพิ่มอีก 2 ตำบล คือตำบลหารแก้วและตำบลหนองตองรวมเป็น 14 ตำบล ครั้นในปีพ.ศ. 2489 ทางราชการได้ประกาศตั้งกิ่งอำเภอหางดง ขึ้นเป็นอำเภอหางดง จังหวัดเชียงใหม่  ซึ่งติดกับอำเภอสันป่าตอง ตำบลหารแก้วและตำบลหนองตอง จึงโอนไปขึ้นในเขตการปกครองของอำเภอหางดงจนถึงทุกวันนี้ เดือนมิถุนายน พ.ศ. 2562 ได้มีพระราชกิจจานุเบกษาเปลี่ยนชื่อ องค์การบริหารส่วนตำบลบ้านกลาง เป็นองค์การบริหารส่วนตำบลเวียงท่ากาน
ประวัติ > เหตุการณ์สำคัญ

เหตุการณ์โรงงานอบลำไยระเบิด ในวันเสาร์ที่ 19 กันยายน พ.ศ. 2542 การระเบิดทำให้รู้สึกถึงการสะเทือนจากพื้นดินรัศมี 5 กิโลเมตร และเกิดควันดำกระจายเต็มท้องฟ้า มีผู้เสียชีวิตทั้งหมด 36 ศพ บาดเจ็บประมาณ 100 ราย
ที่ตั้งและอาณาเขต

อำเภอสันป่าตองตั้งอยู่ตอนกลางของจังหวัด มีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับอำเภอแม่วางและอำเภอหางดง
ทิศตะวันออก ติดต่อกับอำเภอหางดง และอำเภอเมืองลำพูน (จังหวัดลำพูน)
ทิศใต้ ติดต่อกับอำเภอป่าซาง (จังหวัดลำพูน) และอำเภอดอยหล่อ
ทิศตะวันตก ติดต่อกับอำเภอแม่วาง
การแบ่งเขตการปกครอง > การปกครองส่วนภูมิภาค

อำเภอสันป่าตองแบ่งเขตการปกครองออกเป็น 11 ตำบล 120 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2566) | ประชากรแยกตามส่วนท้องถิ่น (พ> ศ. 2566) | ประชากรแยกตามส่วนท้องถิ่น (พ> ศ. 2566) |
| --- | --- | --- | --- | --- | --- | --- |
| 1. | ยุหว่า | Yuwa | 15 | 12,659 | 2,643 10,016 | (ทต. สันป่าตอง) (ทต. ยุหว่า) |
| 2. | สันกลาง | San Klang | 9 | 6,140 | 6,140 | (อบต. สันกลาง) |
| 3. | ท่าวังพร้าว | Tha Wang Phrao | 7 | 3,187 | 1,471 1,716 | (ทต. บ้านกลาง) (อบต. ท่าวังพร้าว) |
| 4. | มะขามหลวง | Makham Luang | 9 | 6,170 | 82 1,290 4,798 | (ทต. สันป่าตอง) (ทต. บ้านกลาง) (อบต. มะขามหลวง) |
| 5. | แม่ก๊า | Mae Ka | 14 | 6,944 | 6,944 | (อบต. แม่ก๊า) |
| 6. | บ้านแม | Ban Mae | 13 | 6,200 | 6,200 | (ทต. บ้านแม) |
| 7. | บ้านกลาง | Ban Klang | 11 | 9,392 | 5,758 3,634 | (ทต. บ้านกลาง) (อบต. เวียงท่ากาน) |
| 8. | ทุ่งสะโตก | Thung Satok | 12 | 6,016 | 6,016 | (ทต. ทุ่งสะโตก) |
| 9. | ทุ่งต้อม | Thung Tom | 11 | 6,658 | 1,557 5,101 | (ทต. สันป่าตอง) (ทต. ทุ่งต้อม) |
| 10. | น้ำบ่อหลวง | Nam Bo Luang | 11 | 5,027 | 5,027 | (อบต. น้ำบ่อหลวง) |
| 11. | มะขุนหวาน | Makhun Wan | 8 | 5,024 | 1,764 3,260 | (ทต. บ้านกลาง) (อบต. มะขุนหวาน) |
| รวม | รวม | รวม | 120 | 73,417 | 41,898 (เทศบาล) 31,519 (อบต.) | 41,898 (เทศบาล) 31,519 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอสันป่าตองประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลตำบลสันป่าตอง ครอบคลุมพื้นที่บางส่วนของตำบลยุหว่า ตำบลมะขามหลวง และตำบลทุ่งต้อม
เทศบาลตำบลบ้านกลาง ครอบคลุมพื้นที่บางส่วนของตำบลท่าวังพร้าว ตำบลมะขามหลวง ตำบลบ้านกลาง และตำบลมะขุนหวาน
เทศบาลตำบลทุ่งต้อม ครอบคลุมพื้นที่ตำบลทุ่งต้อม (เฉพาะนอกเขตเทศบาลตำบลสันป่าตอง)
เทศบาลตำบลยุหว่า ครอบคลุมพื้นที่ตำบลยุหว่า (เฉพาะนอกเขตเทศบาลตำบลสันป่าตอง)
เทศบาลตำบลบ้านแม ครอบคลุมพื้นที่ตำบลบ้านแมทั้งตำบล
เทศบาลตำบลทุ่งสะโตก ครอบคลุมพื้นที่ตำบลทุ่งสะโตกทั้งตำบล
องค์การบริหารส่วนตำบลสันกลาง ครอบคลุมพื้นที่ตำบลสันกลางทั้งตำบล
องค์การบริหารส่วนตำบลท่าวังพร้าว ครอบคลุมพื้นที่ตำบลท่าวังพร้าว (เฉพาะนอกเขตเทศบาลตำบลบ้านกลาง)
องค์การบริหารส่วนตำบลมะขามหลวง ครอบคลุมพื้นที่ตำบลมะขามหลวง (นอกเขตเทศบาลตำบลบ้านกลางและเทศบาลตำบลสันป่าตอง)
องค์การบริหารส่วนตำบลแม่ก๊า ครอบคลุมพื้นที่ตำบลแม่ก๊าทั้งตำบล
องค์การบริหารส่วนตำบลเวียงท่ากาน ครอบคลุมพื้นที่ตำบลบ้านกลาง (เฉพาะนอกเขตเทศบาลตำบลบ้านกลาง)
องค์การบริหารส่วนตำบลน้ำบ่อหลวง ครอบคลุมพื้นที่ตำบลน้ำบ่อหลวงทั้งตำบล
องค์การบริหารส่วนตำบลมะขุนหวาน ครอบคลุมพื้นที่ตำบลมะขุนหวาน (เฉพาะนอกเขตเทศบาลตำบลบ้านกลาง)
ลักษณะทั่วไป

อำเภอสันป่าตองเป็นอำเภอรอบนอกอำเภอเมืองเชียงใหม่ อยู่ห่างจากอำเภอเมืองเชียงใหม่ 22 กิโลเมตร มีตำบลทั้งหมด 11 ตำบล เส้นทางเชียงใหม่-สันป่าตอง แหล่งท่องเที่ยวทางวัฒนธรรมมากมาย เช่น แหล่งผลิตเครื่องเขิน การแกะสลักไม้ นอกจากนี้ยังมีแหล่งท่องเที่ยวทั้งทางประวัติศาสตร์ และธรรมชาติ ได้แก่ เวียงท่ากาน หนองสะเรียม วัดป่าเจริญธรรม วัดพระบาทหยั้งหวิด วัดน้ำบ่อหลวง(วนาราม) และเจดีย์งามเวียงแม เป็นต้น อำเภอสันป่าตองมีสภาพภูมิอากาศโดยทั่วไป แบบมรสุม มี 3 ฤดู ฤดูร้อน ฤดูฝน ฤดูหนาว พืชเศรษฐกิจที่สำคัญคือ ลำไย, หอม, ข้าว
บุคคลที่มีชื่อเสียง > วรรณกรรมและภาษา

มาลา คำจันทร์ (เจริญ มาลาโรจน์) - นักเขียน กวีซีไรต์
ศาสตราจารย์ ดร.อุดม รุ่งเรืองศรี - ครูภูมิปัญญาไทยด้านภาษาและวรรณกรรม (ภาคเหนือ)
ถนอม ไชยวงศ์แก้ว - นักเขียน นักดนตรี
บุคคลที่มีชื่อเสียง > การเมืองและการปกครอง

นายไทยวุฒิ ขันแก้ว ผู้อำนวยการสำนักการวางผังและพัฒนาเมือง กรุงเทพมหานคร
พลตรีทิม เรือนโต รองผู้อำนวยการรักษาความมั่นคงภายใน จังหวัดยะลา
บุคคลที่มีชื่อเสียง > ศิลปวัฒนธรรม

แม่ครูบัวชุม จันทร์ทิพย์ - ผู้ก่อตั้งละครซอ คณะลูกแม่ปิง
พ่อครูบุญส่ง ชุ่มศรี - วงสะล้อ 2001
รุ่งโรจน์ เปี่ยมยศศักดิ์ - ศิลปินหอศิลป์สันป่าตอง
บุคคลที่มีชื่อเสียง > ศาสนา

หลวงปู่ครูบาบุญปั๋น  ธมฺมปญฺโญ  วัดร้องขุ้ม
พระสุธรรมยานเถระ (ครูบาอินถา  อินทจักโก) วัดวนาราม น้ำบ่อหลวง
พระมงคลวิสุต (หลวงปู่ครูบาดวงดี สุภทฺโท) วัดท่าจำปี
บุคคลที่มีชื่อเสียง > ดนตรีและบันเทิง

นภัสสร สุวรรณานนท์ - นิว เดอะสตาร์ 1
ธนพล จารุจิตรานนท์ - นักแสดง
อบเชย เวียงพิงค์ (อบเชย ศรีสุข) นักร้องหญิง บทเพลงปี๋ใหม่เมือง อัลบั้มแอ่วเมืองเหนือ
วีระศักดิ์ จันธิมา (ศิลปินชายร้องคู่อบเชย เวียงพิงค์) ศิลปินและนักร้องล้านนา
เทิดไท ชัยนิยม - นักร้องศิลปินล้านนา และนักดนตรี คำเมือง
เหินฟ้า หน้าเลื่อม - นักร้องศิลปินล้านนา และศิลปินตลก คำเมือง
คำ ปันเกย (สาตรา จอมเตปิน) ศิลปินและนักร้องล้านนา
จันทรา ลายคราม ศิลปินและนักร้องล้านนา
รดิต รัตนโอภาสกุล - ดารา-นักแสดง สังกัดช่อง GMM25 ศิษย์เก่าเทพศิรินทร์เชียงใหม่
โตนนท์ วงศ์บุญ ดาราศิลปิน
วงดนตรี SL Music ไทยแลนด์ก็อตทาเลนต์ ฤดูกาลที่ 4
บุคคลที่มีชื่อเสียง > กีฬา

จ่าสิบเอก กมล ประเสริฐ - นักกีฬาทีมชาติไทย ชุดซีเกมส์ ครั้งที่ 27 เนปิดอว์เกมส์ ประเภทกีฬาชินลงชาย รางวัล 1 เหรียญทอง 2 เหรียญเงิน
รางวัลที่ได้รับ > งามมหกรรมไม้ดอกไม้ประดับ จังหวัดเชียงใหม่

รางวัลรองชนะเลิศอันดับ 1 ประเภทสวยงาม ขบวนรถบุปผชาติ งามมหกรรมไม้ดอกไม้ประดับ ครั้งที่ 38 (พ.ศ. 2557)
รางวัลรองชนะเลิศอันดับ 1 ประเภทอนุรักษ์วัฒนธรรม ขบวนรถบุปผชาติ งามมหกรรมไม้ดอกไม้ประดับ ครั้งที่ 37 (พ.ศ. 2556)
รางวัลชนะเลิศ ประเภทสวยงาม ขบวนรถบุปผชาติ งามมหกรรมไม้ดอกไม้ประดับ ครั้งที่ 36 (พ.ศ. 2555)
รางวัลรองชนะเลิศอันดับ 1 ประเภทสวยงาม ขบวนรถบุปผชาติ งามมหกรรมไม้ดอกไม้ประดับ ครั้งที่ 35 (พ.ศ. 2554)
รางวัลรองชนะเลิศอันดับ 2 ประเภทอนุรักษ์วัฒนธรรม ขบวนรถบุปผชาติ งามมหกรรมไม้ดอกไม้ประดับ ครั้งที่ 34 (พ.ศ. 2553)
รางวัลชนะเลิศ ประเภทสวยงาม ขบวนรถบุปผชาติ งามมหกรรมไม้ดอกไม้ประดับครั้งที่ 33 (พ.ศ. 2552)
รางวัลชนะเลิศ ประเภทอนุรักษ์วัฒนธรรม ขบวนรถบุปผชาติ งานมหกรรมไม้ดอกไม้ประดับครั้งที่ 32 (พ.ศ. 2551)
ศูนย์การค้าและซูเปอร์มาร์เก็ต

โครงการพีมอลล์ (P Mall)
ซูเปอร์มาเก็ต สหกรณ์การเกษตรสันป่าตองจำกัด
แจ่มฟ้าเซฟมาร์ท สาขาสันป่าตอง
เก่งการค้า
เทศกาล

งานข้าวเหนียวสันป่าตอง
งานสรรค์ศิลป์ ถิ่นท่ากาน โครงการพระเจ้าหลานเธอ พระองค์เจ้าสิริภาจุฑาภรณ์
กลุ่มสตรีและเยาวชน/สโมสร

สภาเด็กและเยาวชนอำเภอสันป่าตอง จังหวัดเชียงใหม่
ลูกเวียงกาน กลุ่มเยาวชนดนตรีพื้นเมืองคณะ ลูกเวียงกาน
ชมรมเยาวชนรักสันป่าตอง(เชียงใหม่)
สโมสรโรตารีสันป่าตอง
สถานที่สำคัญ

วัดท่าจำปี หลวงปู่ครูบาดวงดี ศิษย์รุ่นสุดท้ายสายครูบาศรีวิชัย ตำบลทุ่งสะโตก
วัดป่าเจริญธรรม (วัดพระนอนใหญ่ที่ใหญ่ที่สุดในภาคเหนือ) ตำบลยุหว่า
วัดน้ำบ่อหลวง(วนาราม) ครูบาเจ้าอินทจักรรักษา ตำบลน้ำบ่อหลวง
วัดปวงสนุก ตำบลบ้านกลาง เป็นวัดเก่าแก่อายุ สามร้อยกว่าปีมาแล้ว
ศูนย์หัตถกรรมไม้แกะสลักหมู่บ้านกิ่วแลน้อย ตำบลบ้านแม
ศูนย์หัตถกรรมไม้แกะสลักตำบลยุหว่า
ศูนย์ผลิตตุ๊กตาเชียงใหม่ ตำบลมะขามหลวง
ศูนย์วัฒนธรรมอำเภอสันป่าตอง โรงเรียนสันป่าตองวิทยาคม
โบราณสถานเมืองเก่าเวียงท่ากาน ตำบลบ้านกลาง
อ่างเก็บน้ำหนองสะเรียม ตำบลยุหว่า
ตลาดนัดทุ่งฟ้าบดหรือกาดงัว ตลาดนัดที่ใหญ่ที่สุดในภาคเหนือ จะมีทุกเช้าวันเสาร์ ตั้งอยู่บนถนนเชียงใหม่-ฮอด ตำบลยุหว่า
หน่วยงานที่สำคัญ

ศูนย์ชั่งตวงวัดภาคเหนือ (เชียงใหม่)
ศูนย์การท่องเที่ยว กีฬาและนันทนาการจังหวัดเชียงใหม่
ศูนย์วิจัยข้าวเชียงใหม่(สถานีทดลองข้าวสันป่าตอง)
ศูนย์วิจัยและบำรุงพันธุ์สัตว์เชียงใหม่
สมาคมฌาปนกิจสงเคราะห์ลูกค้าธนาคารเพื่อการเกษตรและสหกรณ์การเกษตร เชียงใหม่(สายใต้)
ศูนย์ปฏิบัติงานหมวดการทางสันป่าตอง กรมทางหลวง
สำนักงานเขตพื้นที่การศึกษาประถมศึกษาเชียงใหม่ เขต 4
สำนักงานที่ดินจังหวัดเชียงใหม่ สาขาสันป่าตอง
สำนักทางหลวงชนบทที่ 10 (เชียงใหม่)
บริษัท ทีโอที จำกัด (มหาชน) สาขาสันป่าตอง
การไฟฟ้าส่วนภูมิภาค อำเภอสันป่าตอง
หน่วยงานที่สำคัญ > ธนาคาร

ธนาคารไทยพาณิชย์ สาขาสันป่าตอง
ธนาคารกรุงไทย สาขาสันป่าตอง
ธนาคารกรุงเทพ สาขาสันป่าตอง
ธนาคารกสิกรไทย สาขาสันป่าตอง
ธนาคารออมสิน สาขาสันป่าตอง
ธนาคารเพื่อการเกษตรและสหกรณ์การเกษตร สาขาสันป่าตอง
ธนาคารเพื่อการเกษตรและสหกรณ์การเกษตร สาขาทุ่งเสี้ยว
หน่วยงานที่สำคัญ > ธนาคาร > โครงการ

โครงการบ้านเอื้ออาทรเชียงใหม่ การเคหะสันป่าตอง (เสร็จโครงการ)
โครงการก่อสร้างถนนสายเลี่ยงเมืองสันป่าตองหางดง เชียงใหม่ (กำลังดำเนินการระยะที่ 3 น้ำบ่อหลวง-หนองควาย)
ศูนย์อำนวยการโครงการพัฒนาตามพระราชดำริ อำเภอสันป่าตอง
โครงการอ่างเก็บน้ำแม่ขาน (กำลังดำเนินการ)
โครงการสำรวจออกแบบรายละเอียดทางแยกต่างระดับถนนเลี่ยงเมืองสันป่าตอง (พ.ศ. 2559)
การคมนาคม > ทางหลวง

ทางหลวงแผ่นดินหมายเลข 108 ถนนสายเชียงใหม่-ฮอด
ทางหลวงแผ่นดินหมายเลข 1015 ถนนสันป่าตอง-ลำพูน
ทางหลวงแผ่นดินหมายเลข 1013 ถนนสันป่าตอง-บ้านกาด
ทางหลวงชนบท ชม. 3035 เลียบคลองชลประทานเชียงใหม่(แม่แตง)-สันป่าตอง
ถนนเลี่ยงเมืองสันป่าตองหางดง เชียงใหม่ (ทางลอดแม่วาง)
การคมนาคม > รถประจำทาง

รถเหลือง เชียงใหม่-จอมทอง
รถเหลือง เชียงใหม่-ทุ่งเสี้ยว
รถเหลือง เชียงใหม่-โรงวัว
รถเหลือง เชียงใหม่-มะขามหลวง
รถเหลือง เชียงใหม่-บ้านกาด
รถเหลือง เชียงใหม่-หนองตอง-ลำพูน
รถเหลือง เชียงใหม่-น้ำบ่อหลวง
รถแดง เชียงใหม่-น้ำบ่อหลวง (ยกเลิกแล้ว)
รถเมล์ เชียงใหม่-จอมทอง-ฮอด-ดอยเต่า
รถเมล์ เชียงใหม่-จอมทอง-ฮอด-อมก๋อย
รถเมล์ เชียงใหม่-แม่สะเรียง-แม่ฮ่องสอน
แท็กซี่มิเตอร์ เชียงใหม่
สถานศึกษา > โรงเรียนรัฐบาล

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| 1. | โรงเรียนสันป่าตองวิทยาคม |  |  | 12. | โรงเรียนวัดอุเม็ง | 23. | โรงเรียนวัดช่างกระดาษ (เตชาคณานุสรณ์) |  |  |  |  |
| 2. | โรงเรียนเทพศิรินทร์เชียงใหม่ |  |  | 13. | โรงเรียนบ้านห้วยส้ม | 24. | โรงเรียนเทศบาลตำบลทุ่งต้อม (ป่าลานประสิทธิ์วิทยา) |  |  |  |  |
| 3. | โรงเรียนบ้านเปียง (รัฐบำรุง) |  |  | 14. | โรงเรียนวัดน้ำบ่อหลวง (ภาวนาภิรัต) | 25. | โรงเรียนบ้านม่วงพี่น้อง |  |  |  |  |
| 4. | โรงเรียนวัดกู่คำ (เมธาวิสัยคณาทร) |  |  | 15. | โรงเรียนวัดศรีอุดม (หนองห้า) | 26. | โรงเรียนวัดดงป่างิ้ว |  |  |  |  |
| 5. | โรงเรียนทุ่งเสี้ยว (นวรัฐ) |  |  | 16. | โรงเรียนวัดสว่างอารมณ์ | 27. | โรงเรียนวัดสามหลัง |  |  |  |  |
| 6. | โรงเรียนบ้านร่องน้ำ |  |  | 17. | โรงเรียนบ้านต้นแก้ว | 28. | โรงเรียนวัดโรงวัว |  |  |  |  |
| 7. | โรงเรียนสันป่าตอง (สุวรรณราษฎร์วิทยาคาร) |  |  | 18. | โรงเรียนชุมชนกิ่วแลหลวง | 29. | โรงเรียนกีฬาจังหวัด้ชียงใหม่ |  |  |  |  |
| 8. | โรงเรียนสันป่าตอง |  |  | 19. | โรงเรียนบ้านกวน |  |  |  |  |  |  |
| 9. | โรงเรียนทุ่งฟ้าบด (โรงเรียนเทศบาล ๑) |  |  | 20. | โรงเรียนวัดท่าโป่ง |  |  |  |  |  |  |
| 10. | โรงเรียนบ้านหัวริน |  |  | 21. | โรงเรียนวัดบุพผาราม |  |  |  |  |  |  |
| 11. | โรงเรียนกิ่วแลน้อยประสิทธิ์วิทยา |  |  | 22. | โรงเรียนบ้านห้วยโท้ง |  |  |  |  |  |  |
สถานศึกษา > โรงเรียนเอกชน

โรงเรียนพัฒนวิทย์ศึกษา
โรงเรียนวิมานทิพย์
โรงเรียนเซนต์ มารีอา
โรงเรียนอนุบาลสมณะ
สถานศึกษา > วิทยาลัย

วิทยาลัยเกษตรและเทคโนโลยีเชียงใหม่
แหล่งข้อมูลอื่น

ศูนย์ข้อมูลอำเภอสันป่าตอง
เทศบาลตำบลตำบลยุหว่า
Facebook Sanpatong Club
โคตรเซียนโรงเรียนพนัน

| --- | --- |
โคตรเซียนโรงเรียนพนัน
หน้าปกของมังงะ โคตรเซียนโรงเรียนพนัน เล่ม 1 ในฉบับภาษาไทย
賭ケグルイ (Kakegurui)
ชื่อภาษาอังกฤษ: Kakegurui – Compulsive Gambler
แนว: การพนัน Psychological thriller
มังงะ
เขียนโดย: Homura Kawamoto
วาดภาพโดย: Tōru Naomura
สำนักพิมพ์: สแควร์เอนิกซ์
สำนักพิมพ์ภาคภาษาไทย: รักพิมพ์
ในเครือ: GC Joker
นิตยสาร: กังกังโจ๊กเกอร์
กลุ่มเป้าหมาย: โชเน็ง
ตีพิมพ์ตั้งแต่: 22 มีนาคม พ.ศ. 2557 – ปัจจุบัน
จำนวนเล่ม: 16
Spin-off prequel manga
 โคตรเซียนโรงเรียนพนัน Twin (พ.ศ. 2558–present) 
Anime television series
 Kakegurui (พ.ศ. 2560–62) 
Live-action
 TV series (พ.ศ. 2561–62)  Film (พ.ศ. 2562) 
โคตรเซียนโรงเรียนพนัน เป็นซีรีส์มังงะญี่ปุ่น ที่เขียนโดย Homura Kawamoto และวาดภาพประกอบโดย Tōru Naomura เริ่มตีพิมพ์ในนิตยสารกังกังโจ๊กเกอร์ ของสแควร์เอนิกซ์ ในเดือนมีนาคม พ.ศ. 2557 มีการรวบรวมไว้เป็นเล่มทังโกบง ถึงเล่มที่ 16 เมื่อเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์รักพิมพ์
ได้รับการดัดแปลงเป็นซีรีส์อนิเมะโทรทัศน์โดยสตูดิโอแมปปา ออกอากาศในญี่ปุ่นตั้งแต่เดือนกรกฎาคมถึงกันยายน พ.ศ. 2560 ฤดูกาลที่สองชื่อโคตรเซียนโรงเรียนพนัน ×× ออกอากาศตั้งแต่เดือนมกราคมถึงมีนาคม พ.ศ. 2562 ซีรีส์อนิเมะได้รับลิขสิทธิ์โดยเน็ตฟลิกซ์นอกประเทศญี่ปุ่น
แหล่งข้อมูลอื่น

เว็บไซต์ทางการอนิเมะ (ในภาษาญี่ปุ่น)
โคตรเซียนโรงเรียนพนัน ที่เอกซ์ (ทวิตเตอร์) (ในภาษาญี่ปุ่น)
โคตรเซียนโรงเรียนพนัน (มังงะ) ที่เครือข่ายข่าวอนิเมะ
| ด ค กแมปปา |
| --- | --- | --- |
| ซีรีส์โทรทัศน์ |  เพลงแรก รักแรก จูบแรก (พ.ศ. 2555)  เทคีว 1–3 (พ.ศ. 2555–2556)  ก้าวแรกสู่สังเวียน: Rising (พ.ศ. 2556–2557)  ซันเกียว โนะ เทอร์เรอร์ (พ.ศ. 2557)  กาโร่ อัศวินหมาป่าทองคำ: โฮโน โนะ โคกูอิง (พ.ศ. 2557–2558)  มหาวิบัติบาฮามุทคลั่ง GENESIS (พ.ศ. 2557)  พันช์ไลน์ (พ.ศ. 2558)  ล่าอสูรกาย (พ.ศ. 2558–พ.ศ. 2559)  กาโร่ อัศวินหมาป่าทองคำ: กูเร็ง โนะ สึกิ (พ.ศ. 2558–2559)  เดส์ (พ.ศ. 2559)  ยูริ!!! on ICE (พ.ศ. 2559)  ไอดอล จิเฮ็ง (พ.ศ. 2560)  มหาวิบัติบาฮามุทคลั่ง: เวอร์จินโซล (พ.ศ. 2560)  โคตรเซียนโรงเรียนพนัน (พ.ศ. 2560)  ดาวจรัสฟ้า อินทรีถลาลม (พ.ศ. 2560)  กาโร่ อัศวินหมาป่าทองคำ: วานิชชิงไลน์ (พ.ศ. 2560–2561)  อินุยาชิกิ (พ.ศ. 2560)  บานานาฟิช (พ.ศ. 2561)  ซอมบี้แลนด์ซากะ (พ.ศ. 2561)  ดาบล่าพญามาร โดโรโระ (พ.ศ. 2562)  โคตรเซียนโรงเรียนพนัน ×× (พ.ศ. 2562)  ซาราซังไม (พ.ศ. 2562)  ล้างบางสัตว์อสูร (พ.ศ. 2562)  แกรนบลู แฟนตาซี เดอะอนิเมชั่น ฤดูกาลที่ 2 (พ.ศ. 2562)  อูจิทามะ?! ~อูจิ โนะ ทามะ ชิริมาเซ็ง กะ?~ (พ.ศ. 2563)  สาปพันธุ์อสูร (พ.ศ. 2563)  ลิสเตเนอร์ส (พ.ศ. 2563)  เทพเกรียน โรงเรียนมัธยม (พ.ศ. 2563)  มิสเตอร์เลิฟ: ดรีมเดต (พ.ศ. 2563)  มหาเวทย์ผนึกมาร (พ.ศ. 2563–ปัจจุบัน)  ซามูไรยิมนาสติก (พ.ศ. 2563)  ผ่าพิภพไททัน ไฟนอล ซีซั่น (พ.ศ. 2563–ปัจจุบัน)  ซอมบี้แลนด์ซากะ รีเวนจ์ (พ.ศ. 2564)  รี-เมน (พ.ศ. 2564)  อิดะเท็น เทพต่อสู้กู้ยุคสันติ (พ.ศ. 2564)  แท็กต์ โอปัส. เดสตินี ~ลิขิตเสียง บรรเลงชะตา~ (พ.ศ. 2564)  หนุ่มน้อยนักบัลเลต์ (พ.ศ. 2565)  มนุษย์เลื่อยยนต์ (พ.ศ. 2565)  สงครามคนทมิฬ ฤดูกาลที่ 2 (พ.ศ. 2566)  สกิลสุดพิสดารกับมื้ออาหารในต่างโลก (พ.ศ. 2566)  สุขาวดีอเวจี (พ.ศ. 2566)  Bucchigiri?! (พ.ศ. 2567)  Oblivion Battery (พ.ศ. 2567)  รันม่า ½ ไอ้หนุ่มกังฟู (พ.ศ. 2567)  เซ็นชู (พ.ศ. 2568)  ลาซารัส (พ.ศ. 2568)  |  |
| ภาพยนตร์ |  กาโร่ อัศวินหมาป่าทองคำ: Divine Flame (พ.ศ. 2559)  แค่วาดฝันให้โลกสวย (พ.ศ. 2559)  มหาเวทย์ผนึกมาร 0 (พ.ศ. 2564)  มาโบโรชิ (พ.ศ. 2566)  มนุษย์เลื่อยยนต์ –  เดอะมูฟวี: Reze Arc (TBA)  ซอมบี้แลนด์ซากะ เดอะมูฟวี (TBA)  |  |
| โอเอ็นเอ |  โบเคียกุ แบตเตอรี (พ.ศ. 2563)  ยาสึเกะ ซามูไรแอฟริกา (พ.ศ. 2564)  โคตรเซียนโรงเรียนพนัน Twin (พ.ศ. 2565)  |  |
| โอวีเอ |  เดส์ (พ.ศ. 2560–2561)  |  |
 หมวดหมู่
| ด ค กโคตรเซียนโรงเรียนพนัน โดย Homura Kawamoto และ Tōru Naomura |
| --- | --- |
มังงะ:  ตัวละคร  โคตรเซียนโรงเรียนพนัน Twin 
ดัดแปลง:  Anime TV series (2017–2019)  Live-action TV series (2018–2019)  Live-action film (2019)
วัยซนคนการ์ตูน

| --- | --- |
วัยซนคนการ์ตูน
ทาคากิ อาคิโตะ (ซ้าย) และ มาชิโระ โมริทากะ (ขวา) 2 ตัวละครหลักในวัยซนคนการ์ตูน
バクマン。
ชื่อภาษาอังกฤษ: Bakuman
แนว: ตลก,โรแมนติก, ชีวิต
มังงะ
วัยซนคนการ์ตูน
เขียนโดย: สึงูมิ โอบะ
สำนักพิมพ์:  ชูเอชะ    Viz Media    เนชั่น เอ็ดดูเทนเมนท์
อนิเมะ
วัยซนคนการ์ตูน
กำกับโดย: เค็งอิจิ คาไซ, โนริอากิ อากิตายะ
เขียนบทโดย: เรโกะ โยชิดะ
สตูดิโอ:  J.C.Staff
อนิเมะ
วัยซนคนการ์ตูน 2 
กำกับโดย: เค็งอิจิ คาไซ, โนริอากิ อากิตายะ
เขียนบทโดย: เรโกะ โยชิดะ
สตูดิโอ:  J.C.Staff
เกม
Bakuman: Mangaka e no Dou
ผู้พัฒนา: Namco Bandai Games
ผู้จัดจำหน่าย: Namco Bandai Games
แนว: วิชวลโนเวล, ปริศนา
แพลตฟอร์ม: นินเท็นโด ดีเอส
วางจำหน่ายเมื่อ: 15 ธันวาคม พ.ศ. 2554
อนิเมะ
วัยซนคนการ์ตูน 3
กำกับโดย: เค็งอิจิ คาไซ, โนริอากิ อากิตายะ
เขียนบทโดย: เรโกะ โยชิดะ
สตูดิโอ:  J.C.Staff
นวนิยาย
PCP -Perfect Crime Party-
เขียนโดย: เซอิ ฮัตสึโนะ
สำนักพิมพ์: ชูเอชะ
วางจำหน่าย: 2 ตุลาคม พ.ศ. 2558
ภาพยนตร์ฉบับคนแสดง
กำกับโดย: ฮิโตชิ โอเนะ
อำนวยการสร้างโดย: มินามิ อิชิกาวะ
เขียนบทโดย: ฮิโตชิ โอเนะ
ดนตรีโดย: Sakanaction
สตูดิโอ: Toho
ฉาย: 3 ตุลาคม พ.ศ. 2558
ความยาว: 120 นาที
วัยซนคนการ์ตูน (ญี่ปุ่น: バクマン。; โรมาจิ: ในชื่ออังกฤษ Bakuman) เป็นการ์ตูนญี่ปุ่น แต่งเรื่องโดย สึงูมิ โอบะ และวาดภาพโดย ทาเกชิ โอบาตะ เริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอชะ ตั้งแต่วันที่ 8 สิงหาคม พ.ศ. 2551   เป็นเรื่องราวเกี่ยวกับ มาชิโระ โมริทากะ และ ทาคากิ อาคิโตะ สองคู่หูนักเรียนมัธยมที่จับมือร่วมกันเขียนการ์ตูนเพื่อทำความฝันในการก้าวสู่การเป็นนักเขียนการ์ตูนอาชีพ
ตัวละครหลัก

บทความหลัก: รายชื่อตัวละครในวัยซนคนการ์ตูน
มังงะ

บทความหลัก: รายชื่อตอนในวัยซนคนการ์ตูน
ถูกเขียนขึ้นโดย สึงูมิ โอบะ และวาดภาพโดย ทาเกชิ โอบาตะ ถูกตีพิมพ์ลงในนิตยสาร โชเน็นจัมป์รายสัปดาห์ของ ชูเอชะ ตั้งแต่วันที่ 11 สิงหาคม 2551 ฉบับรวมเล่มที่ 1 ถูกวางจำหน่ายเมื่อวันที่ 5 มกราคม 2552 และฉบับที่ 20 ซึ่งเป็นเล่มสุดท้าย ออกวางจำหน่ายเมื่อวันที่ 4 กรกฎาคม 2555
วัยซนคนการ์ตูนได้รับความนิยมมากในญี่ปุ่น และมีลิขสิทธิ์ในหลายๆ ภาษาทั่วโลกเช่น ภาษาเกาหลี ลิขสิทธิ์โดย Daiwon C.I. ลงใน คอมิคแชมป์ มันฮวา แมกกาซีน ในไตหวัน ลิขสิทธิ์โดย Tong Li Publishing และใน เยอรมนี โดย Tokyopop ส่วนในไทยนั้น ลิขสิทธิ์โดย เนชั่น เอ็ดดูเทนเมนท์ ถูกตีพิมพ์ลงในนิตยสาร BooM
อนิเมะ

ถูกสร้างโดย J.C.Staff ฉายทางช่อง เอ็นเอชเค เริ่มฉาย 2 ตุลาคม 2553 หรือใน ฤดูใบไม้ร่วง โดยมีทั้งหมด 25 ตอน อนิเมะ ถูกกำกับโดย เค็งอิจิ คาไซ และ โนริอากิ อากิตายะ เขียนบทตัวละครโดย เรโกะ โยชิดะ และออกแบบตัวละครโดย โทโมยูกิ ชิตายะ การสร้างอนิเมะถูกประกาศลงในฉบับมังงะครั้งแรกในหน้าสีต้นเล่มของตอนที่ 71 ซึ่งลงใน BooM ในฉบับที่ 25 ของปี 2553
อนิเมะ > เพลงประกอบ > เพลงเปิด (Opening)

Blue Bird โดย Kobukuro
Dream of life โดย 伊藤 祥平
อนิเมะ > เพลงประกอบ > เพลงปิด (Ending)

BAKUROCK ~Mirai no Rinkakusen~ (ญี่ปุ่น: ＢＡＫＵＲＯＣＫ～未来の輪郭線～; โรมาจิ: บาคุร๊อก ~เค้าโครงแห่งอนาคต~) โดย YA-KYIM
Genjitsu to iu Na no Kaibutsu to Tatakau Mono Tachi (ญี่ปุ่น: 現実という名の怪物と戦う者たち; โรมาจิ: เหล่าผู้คนที่ต่อสู้กับปิศาจที่ชื่อความเป็นจริง) โดย Takahashi Yuu
เสียงตอบรับ

ที่ญี่ปุ่นหลังเล่ม 1 ออกวางขายขึ้นไปอยู่ อันดับที่ 4 จาก 13 เรื่องที่วางขายในสัปดาห์แรก ระหว่างวันที่ 6 มกราคม ถึง 12 มกราคม ด้วยยอดขาย 157,675 เล่ม และสัปดาห์ต่อมา ระหว่างวันที่ 13 มกราคม ถึง 19 มกราคม ตกมาอยู่อันดับที่ 9 ทำยอดได้เพียง 38,176 เล่ม เล่มที่ 2 ทำยอดได้ในสัปดาห์แรกระหว่างวันที่ 2 ถึง 9 มีนาคมทั้งหมด 228,056 เล่มและตกมาอยู่อันดับที่ 17 ในสัปดาห์ต่อมา เล่มที่ 3 ขึ้นไปอยู่อันดับที่ 4 รองจาก ดีเกรย์แมน, เทพมรณะ และวันพีซ ด้วยยอดขายทั้งหมด 200,369 เล่ม และได้อันดับที่ 4 ในสัปดาห์ต่อมาด้วยยอดขาย 67,541 เล่ม
ดูเพิ่ม

สึงูมิ โอบะ
ทาเกชิ โอบาตะ
เดธโน้ต
ฮิคารุเซียนโกะ